CELEX: 52013HB0044
Language: da
Date: 2013-11-28 00:00:00
Title: Den Europæiske Centralbanks henstilling af 28. november 2013 om betalingsstatistik (ECB/2013/44)

9.1.2014   
            
            
               DA
            
            
               Den Europæiske Unions Tidende
            
            
               C 5/1
            
         DEN EUROPÆISKE CENTRALBANKS HENSTILLING
   af 28. november 2013
   om betalingsstatistik
   (ECB/2013/44)
   2014/C 5/01
   STYRELSESRÅDET FOR DEN EUROPÆISKE CENTRALBANK HAR —
   under henvisning til statutten for Det Europæiske System af Centralbanker og Den Europæiske Centralbank, særlig artikel 5.1 og artikel 34.1, tredje led,
   under henvisning til Rådets forordning (EF) nr. 2533/98 af 23. november 1998 om Den Europæiske Centralbanks indsamling af statistisk information (1), særlig artikel 8, stk. 5, og
   ud fra følgende betragtninger:
   
               (1)
            
            
               I henhold til artikel 2, stk. 1, i forordning (EF) nr. 2533/98 kan der indsamles statistisk information inden for betalingsstatistik og betalingssystemstatistik. Med Den Europæiske Centralbanks (ECB) forordning (EU) nr. 1409/2013 (ECB/2013/43) (2) fastsatte ECB rammer for indsamling af betalingsstatistik, der er nødvendig for opfyldelsen af dens opgaver, fra betalingstjenesteudbydere, udstedere af elektroniske penge og betalingssystemoperatører. Disse data er nødvendige for at identificere og overvåge udviklinger på betalingsmarkederne i medlemsstaterne og for at fremme betalingssystemernes smidige funktion.
            
         
               (2)
            
            
               Nationale centralbanker i medlemsstater, der ikke har euroen som valuta og som deltager i rammerne for indsamling af betalingsstatistik, bør samarbejde med hinanden, med nationale centralbanker i medlemsstater, der har euroen som valuta, og med ECB om anvendelsen af disse rammer i overensstemmelse med forordning (EU) nr. 1409/2013 (ECB/2013/43) —
            
         VEDTAGET FØLGENDE HENSTILLING:
   I.   Definitioner
   
   I denne henstilling har begreberne »betalingstjenesteudbyder«, »udsteder af elektroniske penge« og »betalingssystemoperatør« den samme betydning som defineret i forordning (EU) nr. 1409/2013 (ECB/2013/43).
   II.   Tilvejebringelse af statistisk information
   
   Denne henstillings adressater bør anvende de bestemmelser i forordning (EU) nr. 1409/2013 (ECB/2013/43), der retter sig til de nationale centralbanker.
   III.   Afsluttende bestemmelse
   
   Denne henstilling er rettet til de nationale centralbanker i de medlemsstater, der ikke har euroen som valuta, for så vidt de deltager i de rammer for indsamling af betalingsstatistik inden for ESCB, som er oprettet i henhold til forordning (EU) nr. 1409/2013 (ECB/2013/43).
   
      Udfærdiget i Frankfurt am Main, den 28. november 2013.
      
         Mario DRAGHI
         
            Formand for ECB
         
      
   
   
      (1)  EFT L 318 af 27.11.1998, s. 8.
   
      (2)  Den Europæiske Centralbanks forordning (EU) nr. 1409/2013 af 28. november 2013 om betalingsstatistik (ECB/2013/43) (EUT L 352 af 24.12.2013, s. 18).